# Rauma (Noruega)

* Aquest article és sobre el municipi noruec. Per a altres usos, vegeu Rauma (desambiguació).
Rauma és un municipi situat al comtat de Møre og Romsdal, Noruega. És part del districte tradicional de Romsdal. Té 7.492 habitants (2016) i té una superfície de 1,502.21 km². El centre administratiu del municipi és el poble d'Åndalsnes. Altres localitats a Rauma són Vågstranda, Voll, Innfjorden, Veblungsnes, Verma, Isfjorden, Eidsbygda, Rødven, Åfarnes, i Mittet.
El municipi envolta part de l'extrem sud del Romsdalsfjorden i de l'Isfjorden, la vall de Romsdal i també els Alps de Romsdal. A la part inferior de les valls del Romsdalsfjord i del Rødvenfjorden s'hi troba l'agricultura amb èmfasi en la ramaderia.
La indústria de la confecció ha estat tradicionalment una indústria dominant al municipi, especialment a Isfjorden. A l'estiu, Rauma té una quantitat bastant gran de turisme Les atraccions turístiques inclouen el muntanyisme/senderisme, la pesca del salmó, Trollstigen, i la històrica església de fusta de Rødven.

## Informació general

El municipi de Rauma es va establir l'1 de gener 1964, quan els antics municipis d'Eid (població: 381), Grytten (població: 3.683), Hen (població: 1.663), Voll (població: 1.163), i la part sud de Veøy (població: 1.400) es van unir a Rauma per a formar un municipi més gran. Les fronteres municipals no han canviat des d'aleshores.

### Nom

El municipi duu el nom del riu Rauma, que flueix a través de la vall de Romsdal.

### Escut d'armes

L'escut d'armes és modern. Se'ls va concedir el 4 de novembre de 1983. L'escut mostra tres triangles units per la part inferior que representen les muntanyes de Vengetindane, Trolltindane i Romsdalshornet, totes elles situades al municipi.

### Esglésies

L'Església de Noruega té set parròquies (aviat) dins el municipi de Rauma. És part del deganat d'Indre Romsdal a la diòcesi de Møre.
Esglésies a Rauma :
| Parròquia (Sokn) | Nom de l'església | Localització | Any de construcció |
| Eid og Holm | Església d'Eid | Eidsbygda | 1796 |
| Eid og Holm | Església d'Holm | Holm | 1907 |
| Eid og Holm | Església de Rødven | Rødven | 1907 |
| Eid og Holm | Església de fusta de Rødven | Rødven | c. 1200 |
| Grytten | Església de Grytten | Veblungsnes | 1829 |
| Hen | Església d'Hen | Isfjorden | 1831 |
| Kors | Església de Kors | Marstein a Romsdal | 1797 |
| Voll | Església de Voll | Voll | 1896 |
| Voll | Capella d'Innfjorden | Innfjorden | 1976 |
| Vågstranda | Església de Vågstranda | Vågstranda | 1870 |
| Øverdalen | Església d'Øverdalen | Verma | 1902 |

## Geografia

El municipi envolta la part oriental del Romsdalsfjorden, de l'Isfjorden, i del Rødvenfjorden, i és al sud del Langfjorden. També inclou la vall de Romsdal i el riu Rauma, que flueix des del seu naixement a la frontera amb el comtat d'Oppland fins a la seva desembocadura.
Les muntanyes Kyrkjetaket i Gjuratinden es troben a la part nord-est del municipi. Les muntanyes Romsdalshornet, Store Trolltind, Trollryggen, Store Venjetinden, i Trollveggen se situen a la part central de la serra dels Alps de Romsdal. Les muntanyes Karitinden i Puttegga estan situades a la part sud-oest del municipi. Part del Parc Nacional de Reinheimen es troba dins del municipi.

## Transports

La ruta europea E136 i les carreteres noruegues 63 i 64 passen pel municipi. El camí de Trollstigen és part de la carretera 63, i és una famosa atracció turística a causa de les moltes corbes tancades a la carretera costeruda.
La línia de ferrocarril de Rauma també passa pel municipi, sobre el pont de Kylling, i acaba a l'estació d'Åndalsnes. Els aeroports més propers són l'aeroport d'Ålesund, que és a 135 quilòmetres per carretera des d'Åndalsnes, i l'aeroport de Molde, que es troba a 55 quilòmetres per carretera.

## Atraccions

Branca és freqüentment visitat per turistes, sobretot a causa dels principals llocs d'interès:
* Trollveggen a la vall de Romsdal.
* La carretera de Trollstigen cap a Geiranger.
* L'església de fusta de Rødven (construïda al voltant de l'any 1200).

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 6 maig 2016].
* ↑ Store norske leksikon. «Rauma» (en noruec). [Consulta: 2 juny 2013].
* ↑ Jukvam, Dag. «Historisk oversikt over endringer i kommune- og fylkesinndelingen» (en noruec). Statistisk sentralbyrå, 1999.
* ↑ Rygh, Oluf. Norske gaardnavne: Romsdals amt (en noruec). 13. Kristiania, Norge: W. C. Fabritius & sønners bogtrikkeri, 1908, p. 239.
* ↑ Norske Kommunevåpen. «Nye kommunevåbener i Norden», 1990. [Consulta: 19 octubre 2008].

## Enllaços externs

* Rauma - Lloc web oficial